62023TO0227(01)_INF
Διάταξη του Γενικού Δικαστηρίου (τέταρτο τμήμα)της 7ης Φεβρουαρίου 2024 –Mylan Ireland κατά Επιτροπής
(Υπόθεση T-227/23)
«Προσφυγή ακυρώσεως – Φάρμακα που προορίζονται για ανθρώπινη χρήση – Χορήγηση άδειας κυκλοφορίας του φαρμάκου Dimethyl fumarate Mylan – dimethyl fumarate – Έγγραφο της Επιτροπής που αφορά τις συνέπειες απόφασης του Δικαστηρίου – Πράξη μη δεκτική προσφυγής – Απαράδεκτο – Υποθετικές πράξεις – Προδήλως απαράδεκτο»
1.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Έγγραφο της Επιτροπής το οποίο εκφράζει προσωρινή άποψη του θεσμικού οργάνου σχετικά με την ερμηνεία και τις συνέπειες μιας απόφασης του Δικαστηρίου – Δεν εμπίπτει – Απαράδεκτο
(Άρθρο 263 ΣΛΕΕ· Κανονισμός Διαδικασίας του Γενικού Δικαστηρίου, άρθρο 130 §§ 1 και 7· κανονισμός 726/2004 του Ευρωπαϊκού Κοινοβουλίου και του Συμβουλίου, άρθρα 10 και 81)
(βλ. σκέψεις 24-28, 41-46, 50)
2.
Προσφυγή ακυρώσεως – Πράξεις δεκτικές προσφυγής – Έννοια – Υποθετικές πράξεις που δεν έχουν ακόμη εκδοθεί – Δεν εμπίπτουν – Προδήλως απαράδεκτο
(Άρθρο 263 ΣΛΕΕ· Κανονισμός Διαδικασίας του Γενικού Δικαστηρίου, άρθρο 126)
(βλ. σκέψεις 53 και 54)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη κατά το μέρος που βάλλει κατά της απόφασης που περιέχεται στο από 17 Μαρτίου 2023 έγγραφο της Ευρωπαϊκής Επιτροπής, με στοιχεία SANTE.DDG1.B.5/AL/mmc (2023) 2914698, το οποίο αφορά την ερμηνεία και τις συνέπειες της απόφασης της 16ης Μαρτίου 2023, Επιτροπή κ.λπ. κατά Pharmaceutical Works Polpharma (C-438/21 P έως C-440/21 P, EU:C:2023:213).
2)
Απορρίπτει την προσφυγή ως προδήλως απαράδεκτη κατά το μέρος που βάλλει κατά κάθε μεταγενέστερης απόφασης εκείνης που περιέχεται στο από 17 Μαρτίου 2023 έγγραφο της Ευρωπαϊκής Επιτροπής, με στοιχεία SANTE.DDG1.B.5/AL/mmc (2023) 2914698, το οποίο αφορά την ερμηνεία και τις συνέπειες της απόφασης της 16ης Μαρτίου 2023, Επιτροπή κ.λπ. κατά Pharmaceutical Works Polpharma (C-438/21 P έως C-440/21 P, EU:C:2023:213), κατά το μέτρο που μια τέτοια μεταγενέστερη απόφαση παρατείνει την ισχύ της απόφασης αυτής και/ή την αντικαθιστά, συμπεριλαμβανομένου κάθε ρυθμιστικού μέτρου παρακολούθησης καθόσον αυτό αφορά την προσφεύγουσα.
3)
Η Mylan Ireland Ltd φέρει, πέραν των δικαστικών εξόδων της, και τα δικαστικά έξοδα στα οποία υποβλήθηκε η Ευρωπαϊκή Επιτροπή, συμπεριλαμβανομένων εκείνων της διαδικασίας ασφαλιστικών μέτρων.